## ביטול הזמנות והחזרת מוצרים

### האמור בסעיף זה כפוף לחוק הגנת הצרכן, התשמ״א - 1981 ("חוק הגנת הצרכן").

### **המזמין מסכים ומאשר כי ביצוע הזמנה כרוך בדמי הרשמה בסך 500 ₪. דמי הרשמה אלה הינם סופיים ולא ניתנים להחזר במקרה של ביטול העסקה מכל סיבה שהיא והמזמין מוותר בזאת על כל טענה או דרישה או תביעה כנגד המוכרת בגין כך.**

### מזמין יהיה רשאי לבטל עסקה לרכישה לא יאוחר מ-14 יום (או 7 ימים שאינם ימי מנוחה) ממועד ביצוע הרכישה או קבלת מסמך הגילוי בהתאם להוראות חוק הגנת הצרכן, המאוחר מביניהם, על ידי מסירת הודעה למוכרת, ובתנאי שהמועד האמור הינו מעל 14 יום מהמועד שבו אמור להינתן השירות.

### מוסכם כי המוכרת תהיה רשאית לנכות דמי ביטול בסך של 5% ממחיר המוצר נשוא העסקה או 100 ש"ח, לפי הנמוך מביניהם.

### מזמין שהינו אדם עם מוגבלות (כהגדרתו בחוק שוויון זכויות לאנשים עם מוגבלות, התשנ"ח – 1998) ("אדם עם מוגבלות") או מי שמלאו לו 65 שנים ("אזרחית ותיקה") או מי שטרם חלפו חמש שנים מיום שניתנה לו תעודת עולה או תעודת זכאות כעולה ממשרד העלייה והקליטה ("עולה חדשה") יהיה רשאי לבטל עסקה בתוך ארבעה חודשים מיום עשיית העסקה (וכאמור עד שבועיים לפני המועד שבו ניתן השירות), או מיום קבלת מסמך הגילוי בהתאם להוראות חוק הגנת הצרכן, לפי המאוחר, ובלבד שההתקשרות בעסקה כללה שיחה בין המוכרת למזמין, ובכלל זה שיחה באמצעות תקשורת אלקטרונית.

### ביקש מזמין שהינו אדם עם מוגבלות או אזרח ותיק או עולה חדש, לבטל עסקה כאמור לעיל, תהא רשאית המוכרת לדרוש מאותו מזמין להציג תעודה המוכיחה שהינו אדם עם מוגבלות או אזרח ותיק או עולה חדש.

### בוטלה עסקה על ידי מזמין שהינו אדם עם מוגבלות או אזרח ותיק או עולה חדש על ידי מסירת הודעה למוכרת בתוך ארבעה חודשים מיום עשיית העסקה או מיום קבלת מסמך הגילוי בהתאם להוראות חוק הגנת הצרכן המוכרת תהיה רשאית לנכות דמי ביטול בסך של 5% ממחיר המוצר נשוא העסקה או 100 ש"ח, לפי הנמוך מביניהם.

### החזר כספי ייעשה באמצעות זיכוי לחשבון המזמין או לאמצעי התשלום בו בוצעה ההזמנה, בהתאם לבחירת המוכרת במסגרת הליך ביטול העסקה.

### הייתה למשתמש זכות לבטל עסקה לפי תקנון זה או לפי חוק הגנת הצרכן, הודעת הביטול. שתמסור המשתמש למוכרת תינתן באחת מהדרכים המפורטות להלן:

(א) בעל פה – בטלפון: \_\_\_\_\_\_\_\_

(ב) בדוא"ל:  \_\_\_\_\_\_\_\_

(ג) בדואר רשום לכתובת: \_\_\_\_\_\_\_\_;